Valentina Ševtšenko (potkunyrkkeilijä)
Valentina Anatolievna Ševtšenko (s. 7. maaliskuuta 1988 Biškek, Kirgisia) on kirgisialais-perulainen thainyrkkeilijä ja vapaaottelija. Hän on muun muassa voittanut yhdeksän kertaa IFMA:n thainyrkkeilyn amatöörien maailmanmestaruuden, sekä kerran World Muaythai Councilin ylemmän kevytsarjan ammattilaismestaruuden 2012.
Jelena Bonner
Jelena Bonner (, syntyään Lusik Georgievna Alikhanova 15. helmikuuta 1923 Turkmenistan – 18. kesäkuuta 2011 Boston, Yhdysvallat) oli venäläinen ihmisoikeusaktivisti, joka tunnetaan myös rauhannobelisti Andrei Saharovin (1921–1989) vaimona. Hän jatkoi mielipideoppositiossa myös Vladimir Putinin valtakaudella arvostellen tätä voimakkaasti ja syyttäen tätä uudenaikaisen stalinismin synnyttämisestä nyky-Venäjälle. Bonner vastusti myös Tšetšenian sotaa.